gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8549, del 16-05-2019 (2019/4950)

CORRECCIÓ d'errades de la Resolució de 7 de maig de 2019, del sotssecretari de la Conselleria d'Educació, Investigació, Cultura i Esport, per la qual es designa l'òrgan tècnic de selecció del procés selectiu per a la contractació temporal d'un lloc de naturalesa laboral, convocatòria número 5/2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8549

Data del DOGV
:   16-05-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/4950


Data del document
:   16-05-2019

Organisme emissor
:   Institut Valencià d'Art Modern, IVAM

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 7 de maig de 2019, del sotssecretari de la Conselleria d'Educació, Investigació, Cultura i Esport, per la qual es designa l'òrgan tècnic de selecció del procés selectiu per a la contractació temporal d'un lloc de naturalesa laboral, convocatòria número 5/2018. [2019/4950]  
S'ha detectat una errada en la publicació de l'esmentada resolució (DOGV 8547, 14.05.2019), que s'esmenta tot seguit:  
  
On diu:  
«RESOLUCIÓ de 6 de maig de 2019, del sotssecretari de la Conselleria d'Educació, Investigació, Cultura i Esport, per la qual es designa l'òrgan tècnic de selecció del procés selectiu per a la contractació temporal d'un lloc de naturalesa laboral, convocatòria número 5/2018.»  
  
  
Ha de dir:  
«RESOLUCIÓ de 7 de maig de 2019, del sotssecretari de la Conselleria d'Educació, Investigació, Cultura i Esport, per la qual es designa l'òrgan tècnic de selecció del procés selectiu per a la contractació temporal d'un lloc de naturalesa laboral, convocatòria número 5/2018.»
Diari Oficial de la Generalitat Valenciana


Sumari del DOGV 8463, del 14-01-2019 (2019/127)

RESOLUCIÓ de 27 de desembre de 2018, de la Direcció General d'Obres Públiques, Transport i Mobilitat, per la qual s'acorda el nomenament d'un suplent del vocal de la Junta Arbitral de Transport de Castelló.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8463

Data del DOGV
:   14-01-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/127


Data del document
:   27-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 27 de desembre de 2018, de la Direcció General d'Obres Públiques, Transport i Mobilitat, per la qual s'acorda el nomenament d'un suplent del vocal de la Junta Arbitral de Transport de Castelló. [2019/127]  
El Decret 46/1991, de 20 de març, del Consell, pel qual s'estableix el nombre, la composició i les normes de funcionament de les juntes arbitrals del transport en la Comunitat Valenciana, estableix en el seu article tercer que la Direcció General d'Obres Públiques, Transport i Mobilitat designarà el president i els tres vocals de les juntes arbitrals de transport d'Alacant, Castelló i València. En aquest es determina que podran designar-se membres suplents tant del president com dels vocals de les juntes.  
Havent-se produït baixa de l'actual vocal de la Junta Arbitral de Transport de Castelló, resulta imprescindible el nomenament d'un vocal, per les empreses de transport.  
El director general d'Obres Públiques, Transport i Mobilitat és competent per a resoldre segons el que es disposa en els articles 11 i següents del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
Per tot això, resolc:  
  
Primer  
A petició de l'Associació d'Empresaris de Transports de Mercaderies de Castelló, el cessament de les funcions de Javier Zaldívar Robles en el lloc de vocal de la Junta Arbitral de Transport de Castelló, amb l'agraïment pels serveis prestats.  
  
Segon  
Nomenar Ignacio Riu Márquez en el lloc de vocal de la Junta Arbitral de Transport de Castelló.  
  
València, 27 de desembre de 2018.- El director general d'Obres Públiques, Transport i Mobilitat: Carlos Domingo Soler.
Diari Oficial de la Generalitat Valenciana


Sumari del DOGV 8490, del 20-02-2019 (2019/1230)

Notificació de la sentència dictada en el judici verbal número 21/2008.
-----------------------------------------------------------------------

### Dades del document

Número de DOGV
:   8490

Data del DOGV
:   20-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1230


Organisme emissor
:   Jutjat de Primera Instància Número 1 de Torrevieja

Tipus de document
:   Edicte

Notificació de la sentència dictada en el judici verbal número 21/2008. [2019/1230]  
En el judici de divorci contenciós 21/2008, s'ha dictat la resolució el text literal de la qual és el següent:  
  
«Dispositiva  
Estime la demanda interposada per Yamina Tayibat, representada per la procuradora señora Ferrandis Montoliu contra Amar Dechani i declare la dissolució per divorci del matrimoni contret per tots dos en data 12 de juny de 2006, amb els efectes que li són pertinents per ministeri de la llei, la no-imposició a cap de les parts de les costes causades i adopció de les mesures següents:  
  
1. S'atribueix a la mare la guarda i custòdia de la filla menor i es comparteix la pàtria potestat entre tots dos progenitors.  
2. No pertoca autoritzar Amar Dechan, un dret de visites i comunicació amb la filla que no té sota custòdia.  
3. Com a pensió alimentària a càrrec d'Amar Dechan es fixa la quantitat de 200 euros per a la filla menor, pagadors mensualment en el compte bancari que a aquest efecte es designe, dins dels primers cinc dies de cada mes, i amb actualització anual conforme a l'Índex de Preus del Consum. També sufragarà el pare el 50 per cent de totes les despeses extraordinàries que es produïsquen als fills i es reputen necessaris per a la seua adequada educació o salut.  
Una vegada siga ferma aquesta resolució, comuniqueu-la d'ofici a la persona encarregada del Registre Civil Central, a fi que s'estenga l'oportuna nota marginal.  
Notifiqueu a les parts aquesta resolució i feu-los saber que en contra es pot interposar recurs d'apel·lació per terme de cinc dies, davant de l'Audiència Provincial.  
Així, aquesta és la meua sentència, que pronuncie, mane i signe.»  
  
Atés que es desconeix el domicili o la residència actuals de la part demandada, per providència de data 10 de juny de 2009, el jutge de conformitat amb el que es disposa en els articles 156.4 i 164 de la Llei 1/2000, d'enjudiciament civil, disposa la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de la sentència de data 9 de juny de 2009.  
  
  
Torrevieja, 3 de març de 2010.- La secretària judicial: Olga Lidón Rubio.
Diari Oficial de la Generalitat Valenciana


Sumari del DOGV 8689, del 02-12-2019 (2019/9289)

Notificació de la sentència dictada en el judici verbal número 277/2018.
------------------------------------------------------------------------

### Dades del document

Número de DOGV
:   8689

Data del DOGV
:   02-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9289


Organisme emissor
:   Jutjat Mercantil Número 1 de Castelló de la Plana

Tipus de document
:   Edicte

Notificació de la sentència dictada en el judici verbal número 277/2018. [2019/9289]  
En aquest procediment ordinari, seguit a instàncies de General Courier Logistica, SLU, contra Maxaca, SL, s'ha dictat sentència de data 5 de juliol de 2019, amb número 81/2019, que diu literalment el següent:  
  
  
«Dispositiva  
Estime la demanda interposada pel procurador Félix del Valle Vigón, en nom i representació de l'entitat mercantil General Courier Logistica, SLU, contra Maxaca, SL, en situació de rebel·lia, i, en conseqüència, condemne Maxaca, SL, al pagament de la quantitat de 1.194,53 euros, més els interessos de la Llei 3/2004 i les costes reportades en aquest procediment.  
Notifiqueu aquesta sentència a les parts i feu-los saber que aquesta és ferma i que no s'hi pot interposar cap recurs.  
 Porteu-ne l'original al llibre de sentències.  
Aquesta és la meua sentència, de la qual s'expedirà un certificat literal per a incorporar-la a les actuacions, que pronuncie, mane i signe.»  
  
I, atés que Maxaca, SL, es troba en parador ignorat, expedisc aquest edicte perquè li valga de notificació de forma deguda.  
  
Castelló, 10 de juliol de 2019.- El lletrat de l'Administració de justícia: Jorge González Rodríguez.
Diari Oficial de la Generalitat Valenciana


Sumari del DOGV 8576, del 21-06-2019 (2019/6330)

Extracte de la Resolució de 26 de març de 2019, de la directora de l'Escola Tècnica Superior d'Enginyeria, per la qual es convoquen i estableixen les bases reguladores de la convocatòria d'ajudes per a la inscripció d'estudiants en l'Edició de 2019 del Programa Two Weeks.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8576

Data del DOGV
:   21-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6330


Data del document
:   26-03-2019

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 26 de març de 2019, de la directora de l'Escola Tècnica Superior d'Enginyeria, per la qual es convoquen i estableixen les bases reguladores de la convocatòria d'ajudes per a la inscripció d'estudiants en l'Edició de 2019 del Programa Two Weeks. [2019/6330]  
BDNS (identif.): 462431.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Estudiants de l'ETSE-UV amb matrícula en estudis oficials de Grau o Màster per al curs 2018-2019.  
  
Segon. Objecte  
Modalitat 1 per a una ajuda a la inscripció en Two Weeks London.  
Modalitat 2 per a tres ajudes a la inscripció en Two Weeks Madrid  
  
  
Tercer. Bases reguladores  
La convocatòria aquesta publicada:   
https://www.uv.es/etsedoc/convoc/two\_weeks\_2019\_v.pdf  
  
Quarta. Quantia  
L'import total de les ajudes ascendeix a 1.800 euros i, es concedirà una ajuda en la modalitat 1 per un import de 900 euros i tres ajudes per a la modalitat 2 per un import de 300 euros cadascuna.  
  
Cinqué. Termini de presentació de sol·licituds  
El termini de presentació de les sol·licituds començarà el dia següent de la data de publicació de l'extracte de la convocatòria al Diari Oficial de la Generalitat Valenciana (DOGV) i finalitzarà el proper 28 de juny de 2019.  
  
València, 26 de març de 2019.- La rectora, p. d. (DOGV 09.07.2018), la directora de la ETS d'Enginyeria: Paula Marzal Doménech.
Diari Oficial de la Generalitat Valenciana


Sumari del DOGV 8704, del 24-12-2019 (2019/12213)

Informació pública de la modificació de la tarifa de subministrament domiciliari d'aigua i clavegueram d'Alfarrasí per a l'any 2020.
------------------------------------------------------------------------------------------------------------------------------------

### Dades del document

Número de DOGV
:   8704

Data del DOGV
:   24-12-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/12626


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de la tarifa de subministrament domiciliari d'aigua i clavegueram d'Alfarrasí per a l'any 2020. [2019/12568]  
S'informa per a general coneixement que, en relació amb la sol·licitud de modificació de tarifes de subministrament domiciliari a la població d'Alfarrasí i de conformitat amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'esmentat article i en virtut de la normativa anterior, es consideren aprovades les tarifes sotmeses a la seua consideració. Per tot això:  
  
Tarifa que s'aprova:  
  
Aigua potable   
 Domèstics Industrial i disseminat  
 Quota de servei Euros/mes Euros/mes  
 Calibre tots 3,578 7,661  
 Boca d'incendi 11,306   
   
 Quota de consum Euros/m³   
 Límits mensuals   
 Bloc I fins a 7,67 0,305   
 Bloc II entre 7,67 i 13,33 0,406   
 Bloc III entre 13,33 i 33,33 0,553   
 Bloc IV més de 33,33 0,613   
  
  
Així mateix, s'informa perquè se'n prenga coneixement i de conformitat amb els articles 40, 44 i 45 de la Llei 39/2015, d'1 d'octubre, del procediment administratiu comú de les administracions públiques, que segons la comunicació a l'Ajuntament d'Alfarrasí, de data 29 d'octubre de 2019, és procedent actualitzar les tarifes de clavegueram a l'esmentada població de conformitat amb l'estipulació tercera del contracte administratiu de data 25 d'octubre de 2011 i segons s'indica en la clàusula 11 del plec.  
  
Clavegueram   
 Quota de servei Euros/mes  
 Domèstics 1,258  
 Industrials 2,517  
   
 Quota de consum Euros/m³  
 Domèstics 0,0568  
 Industrials 0,1134  
  
  
Sobre les presents tarifes s'aplicarà l'IVA, d'acord amb l'establit en la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 17 de desembre de 2019.- El gerent: Miguel Ángel Ferri Llopis.
Diari Oficial de la Generalitat Valenciana


Sumari del DOGV 8531, del 17-04-2019 (2019/2883)

Notificació de la sentència dictada en el procediment de divorci contenciós número 1147/2018.
---------------------------------------------------------------------------------------------

### Dades del document

Número de DOGV
:   8531

Data del DOGV
:   17-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2883


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1147/2018. [2019/2883]  
Demandant: Antonio Sánchez Rincón Puebla.  
Procuradora: Ana Martínez Gradoli.  
Demandat: Norlys Gil Soto.  
  
José Esteban Briz Recio, lletrat de l'Administració de justícia del Jutjat de Primera Instància número 24 de València, pel present edicte faig saber que en les actuacions de família, divorci contenciós número 1147/2018, a instàncies d'Antonio Sánchez Rincón Puebla, representat per la procuradora Ana Martínez Gradoli, contra Norlys Gil Soto, en situació de rebel·lia, en data 1 de març de 2019 ha recaigut sentència, la qual en la part dispositiva diu així:  
  
«Dispositiva  
Estime la demanda formulada per la procuradora Ana Martínez Gradoli, en nom i representació d'Antonio Sánchez Rincón Puebla, contra Norlys Gil Soto, i declare dissolt per causa de divorci el matrimoni format pels referits cònjuges, amb tots els efectes legals.  
  
Cada part abonarà les costes processals causades a la seua instància i les comunes a mitges.  
Manera d'impugnació: mitjançant recurs d'apel·lació davant aquest jutjat; no obstant això, es portarà a efecte el que s'ha acordat. El recurs haurà d'interposar-se per escrit en el termini de 20 dies, amb expressió de la infracció comesa segons el parer del recurrent, i sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 - en el compte del jutjat 4584-0000-02-número del procediment amb quatre dígits dos últims números de l'any, en l'oficina Banesto, segons disposa la Llei orgànica 1/2000, de 3 de novembre, i caldrà acreditar aquesta consignació, excepte aquells litigants que ostenten el benefici de justícia gratuïta. En cas de no efectuar-se el depòsit serà corregible el defecte en el termini de dos dies, i no s'admetrà a tràmit en cas de no esmenar-lo.  
Aquesta és la sentència, que pronuncie, mane i signe.»  
  
I perquè servisca de notificació de forma deguda a Norlys Gil Soto, en rebel·lia, expedisc i signe el present edicte.  
  
València, 1 de març de 2019.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8519, del 01-04-2019 (2019/2255)

Notificació de la sentència dictada en el procediment ordinari número 921/2018.
-------------------------------------------------------------------------------

### Dades del document

Número de DOGV
:   8519

Data del DOGV
:   01-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2255


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment ordinari número 921/2018. [2019/2255]  
De: Emilia Ristea.  
Procuradora: María José Sanchis García.  
Contra: Fabián Ibrahim Finawah, Seidu Finawah i Ministeri Fiscal número ref. 79180/2018.  
  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València, faig saber que en el procés d'assumpte civil seguit en el jutjat assenyalat amb el número 921/2018, a instàncies d'Emilia Ristea contra Seidu Finawah, dimanant de procediment ordinari número 921/2018, s'ha dictat la resolució que té la part dispositiva que literalment és com segueix:  
  
«Dispositiva  
Estime la demanda promoguda a instàncies d'Emilia Ristea, representada per la procuradora dels tribunals María José Sanchis García, assistida pel lletrat Manuel Chalud del Corral, contra Seidu Finawah, declarat en situació processal de rebel·lia a pesar d'haver sigut citat en forma; en aquest procediment que versa sobre privació de la pàtria potestat, compareixent el Ministeri Fiscal, i declare la privació de la pàtria potestat al progenitor demandat, Seidu Finawah, que ostentava respecte del fill menor, F. I., atés l'absolut desistiment del demandat a complir amb les corresponents obligacions inherents a la pàtria potestat. Atorgue la pàtria potestat exclusiva a la mare, així com l'exercici d'aquesta.  
Mode d'impugnació: mitjançant un recurs d'apel·lació davant de l'Audiència Provincial de València (art. 455, LECn). El recurs s'interposarà per mitjà d'un escrit presentat en aquest jutjat en el termini de vint dies hàbils comptadors des de l'endemà de la notificació, i s'exposaran les al·legacions en què es basa la impugnació a més d'esmentar la resolució contra la qual s'apel·la i les decisions que s'impugnen. Així ho pronuncie, mane i firme, José María Cutillas Torns, magistrat jutge del Jutjat de Primera Instància número 8 de València.»  
  
I perquè valga de notificació de forma legal a Seidu Finawah en el Diari Oficial de la Generalitat Valenciana, expedisc aquesta interlocutòria.  
  
València, 4 de març de 2019.- La lletrada de l'Administració de justícia: Vicenta María Casañ Arandiga.
Diari Oficial de la Generalitat Valenciana


Sumari del DOGV 8676, del 13-11-2019 (2019/9963)

Informació pública d'atorgament de la pròrroga de vigència de la concessió d'explotació anomenada Ampliació a Remedios, número 1162-bis, secció C, als termes d'Alpuente i La Yesa. Expedient MIVARI/2009/163/46.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8676

Data del DOGV
:   13-11-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/9963


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública d'atorgament de la pròrroga de vigència de la concessió d'explotació anomenada Ampliació a Remedios, número 1162-bis, secció C, als termes d'Alpuente i La Yesa. Expedient MIVARI/2009/163/46. [2019/9963]  
El Servei Territorial d'Indústria i Energia de València fa saber que per mitjà de la Resolució d'11 d'abril de 2019, de la Direcció General d'Indústria i Energia, ha sigut atorgada la pròrroga de vigència de la concessió d'explotació de la qual s'expressa els número, nom, mineral, hectàrees i terme municipal, i se n'aprova el pla de restauració integral:  
  
1162-bis - Ampliació a Remedios - Secció C) - 1700438864 € Alpuente i La Yesa  
  
Cosa que es fa pública, en compliment del que s'ordena en els articles 78.2 de la vigent Llei de mines, de 21 de juliol de 1973 (BOE 176, 24.07.1973), i 101 del Reglament general per al règim de la mineria, de 25 d'agost de 1978 (BOE 295, 11.12.1978).  
  
València, 26 d'agost de 2019.- El cap del Servei Territorial d'Indústria i Energia (p. d., R 20.06.2019, del director territorial d'Economia Sostenible, Sectors Productius, Comerç i Treball): Roberto Anchel Añó.